Moskva oblastida to‘rt nafar o‘zbekistonlik mehnat muhojiri yong‘in natijasida halok bo‘ldi - OAV

Moskva oblastining Solnechnogorskiy rayonidagi quruvchilar turar joyida sodir bo‘lgan yong‘in oqibatida to‘rt nafar xorijlik ishchi halok bo‘ldi, ikki nafari jarohat oldi, deb xabar berdi Moskva oblasti prokuraturasi matbuot xizmati.
“Izvestiya”ning yozishicha, dastlabki ma'lumotlarga ko‘ra, barcha halok bo‘lganlar va jarohatlanganlar O‘zbekiston fuqarolaridir. Ular Pribrejnaya ko‘chasida joylashgan binoda yashab kelishgan.
Moskva oblasti FVV matbuot xizmatining ma'lumot berishicha, yong‘in mahalliy vaqt bilan kunduz soat 10 yarimlarda boshlangan va besh soat ichida to‘liq o‘chirilgan. 
Ushbu hodisa bo‘yicha tergov qo‘mitasi tegishli surishtiruv ishlarini boshlagan.